section_heading: Raspad (2011. – 2015.)
paragraph_text: Freeman je Rolling Stoneu 29. svibnja 2012. poručio da "umirovljuje [ime] Gene Ween", a nekoliko je dana poslije Weenov menadžer, Greg Frey, obožavateljima grupe na Facebooku poručio da je Freeman odlučio "prekinuti svoje glazbeno partnerstvo s Weenom" kako bi se "potpuno posvetio svojoj samostalnoj karijeri". Melchiondo navodno nije znao što se dogodilo, pa je izjavio: "Sve mi je ovo novo, to je sve što zasad mogu reći."<ref> Dana 20. srpnja Melchiondo je progovorio o raspadu grupe i izjavio: "Mogu govoriti samo u svoje ime, ali što se mene tiče, dokle god smo Aaron i ja živi na ovome svijetu, Ween i dalje postoji. Nikad se nismo razišli. Sama pomisao na raspad je smiješna. Ovo nije nešto što možeš napustiti. Ovo je doživotna robija."<ref>